Dimensiunea semantică a ironiei O abordare din perspectiva integralismului lingvistic Preambul Orizontul deschis de principiile lingvisticii integrale - ca știință a culturii - concepută de către E Coșeriu a favorizat apariția, în ultimele decenii, a nenumărate cercetări care semnalează necesitatea analizei textului 'poetic' dintr-un nou unghi definit în conformitatea cu ideile și conceptele esențiale ale lui Coșeriu despre text Concepția științifică coșeriană despre text se fundamentează pe înțelegerea lingvisticii integrale ca disciplină unitară ce cuprinde obiectul ei de studiu – limbajul- în integralitatea sa, adică fără a exclude niciunul din aspectele esențiale ale acestuia Dezvoltându-se pe viziunea coșeriană a asupra nivelurilor limbajului (universal, istoric și individual), lingvistica integrală înglobează orientările distincte ale lingvisticii actuale care nu pot explica, individual, limbajul în întregime: generativismul, pragmatica (de tip cognitivist), teoria enunțării, teoria argumentării se limitează la nivelul universal al limbajului, gramatica textului și structuralismul se opresc la nivelul istoric, iar stilistica, hermeneutica, teoria traducerii vizează nivelul individual Explicând, evaluând și amplificând opera coșeriană, profesorul clujean Mircea Borcilă ( : ) oferă cea mai clară definiție domeniului complex al lingvisticii integrale: “În sensul tehnic cel mai accesibil, lingvistica lui E Coșeriu se numește «integrală» pentru că ea reușește readucă toate aceste teritorii disparate la un loc și să «u n i f i c e disciplina» [ ] Sensul mai profund și singurul valid al lingvisticii «integrale» coșeriene, este, însă, acela că ea reușește, pentru prima oară și în mod definitiv, să redefinească, în mod unitar, fundamentul epistemologic, perspectiva de abordare, obiectul și subdomeniile parțiale ale științei limbajului în așa fel încât investigația completă și coerentă a întregului domeniu devine teoretic întemeiată practic legitimă și organizată (i e «disciplinată»)” Cunoscând în profunzime fundamentele lingvisticii integrale coșeriene, Óscar Loureda Lamas ( ), în nenumăratele preocupări de valorificare a operei coșeriene, numește lingvistica integrală a textului “de trei ori o lingvistică a sensului” Lingvistica textului sau lingvistica sensului, dezvoltată pe distincția coșeriană asupra nivelurilor, este în opinia autorului “de trei ori lingistică a textului” deoarece, ea cuprinde, la un prim nivel, o teorie generală a textului, apoi gramatica textului și, în final, hermeneutica textului Odată situaţi în spaţiul lingvisticii integrale a textului, disciplină care investighează posibilităţile universale de construcţie a sensului, în partea de poetică aplicată ne propunem să investigăm mecansimele și modalitățile textuale interne de instituire a sensului în textul de tip alegoric În spaţiul unei cuprinzătoare “semantici textuale” am circumscris şi obiectivul adiacent al studiului nostru care vizează trei aspecte: analiza metaforei “care constituie domeniul faptic central al lingvisticii textului, tocmai datorită plenitudinii lor funcționale” (Borcilă - : ), a funcțiilor lor textuale și a procesului metaforic (deci dimensiunea lui dinamică) care conferă specificul ireductibil al textului literar și, care, au o relevanță majoră pentru a putea ilustra tipul textual plasticizant sintactic specific Țiganiadei de I Budai-Deleanu ( ) Menționăm că lucrarea de față face parte dintr-un studiu mai amplu, de aceea pentru scopurile cercetării noastre am recurs la selectarea spre analiză a anumitor pasaje din poemă cu pondere textual-funcţională marcantă Modelul hermeneutic coșerian În ceea ce priveşte metoda noastră de abordare, vom alege drept reper modelul hermeneutic dedicat lui M de Cervantes pe care E Coşeriu l-a întreprins în capodopera sa Lingüistica del texto Introduccíon a la heremenéutica del sentido ( ) Astfel, pornind de la o analogie cu relaţionarea conţinuturilor lingivistice între diverse “straturi” ale structurării idiolingvistice (plan istoric), E Coşeriu interpune posibilitatea unei adevărate arhitecturi de planuri sau niveluri ale sensului într-o perspectivă verticală de integrare succesivă a acestora Prin urmare, tot ce se înţelege în mod imediat într-o operă, prin semnele lingvistice, nu este, din punctul de vedere al textului, decât perceperea unui “ semnificant” În înţelegerea coşeriană sensul “se desfăşoară” articulându-se pe niveluri ce se organizează succesiv definind o ’lume’ (textuală) care este ea însăşi o realitate, în care, potrivit lui Coșeriu, Cervantes: “nu vorbeşte despre Don Quijote, despre Sancho, despre Dulcinea, ci prin interemediul lui Don Quijote, Sancho, Dulcinea, ca simboluri, vorbeşte de altceva de constituie romanului său” (Coseriu : ) Coşeriu prezintă limpede o extensiune practică a interpretării oferite de Leo Spitzer care considera că dimensiunea fundamentală a operei lui Cevantes este “la inestabilidad de los nombres”, adică fenomenul polionomasiei Prezentăm mai jos sinteza ţesăturii romanului realizată de către E Coşeriu primul nivel de articulare a sensului conţine “fapte” textuale: “acţiuni de eliberare”, “ discursuri despre libertate”, “ utopia politică” “ciudatul guvern al lui Sancho Panza”, “insula Barataria” nivelul al doilea, nivel superior de sens tratează “tema libertăţii” asociată cu “tema nebuniei lui Don Quijote” al treile nivel de sens, sensul global este de fapt tragedia libertăţii umane prin care eroul, odată vindecat, nu mai poate păstra acea “filosofie a nebuniei” prin care putea refuza realitatea; acolo unde se sfârşeşte nebunia sa, sfârşeşte şi libertatea de a-şi urmări propriul vis Natura semantică a ironiei Ne propunem să explorăm, în această lucrare, natura semantică a ironiei și modul în care aceasta, prin funcțiile ei, devine un mecanism complex de generare a sensului discursiv Avem în vedere, deci, să analizăm ironia, văzută dincolo de etapa ei retorică, mai exact, înțeleasă ca parte integrantă a procesului metaforic, ea va contribuind la construcția sensului textual poetic Constatând multitudinea și diversitatea dezbateilor cu privire la complexitatea acestui fenomen, considerăm necesar să prezentam, pe scurt, câteva accepțiuni ale termenului, de care ne vom folosi în partea aplicativă a acestei secvențe Am creionat o tipologie generală a ironiei a cărei diagramă cuprinde o structură simplă, bipartită rezultată din luarea în considerare a ontologiei sale: pe de o parte –direcția ei filosofică văzută ca atitudine existențială, viziune asupra lumii, pe de altă parte - ironia ca trop sau figură de gândire [ ] În prima direcție se înscrie ironia socratică sau filosofică care, este ceea ce Hegel va numi mai târziu “atitudine filosofică faţă de valori”, astfel ironistul, asemeni filosofului grec, recurge la o maieutică subtilă (adică o comunicare indirectă, aparent naivă și ignorantă) pentru a pune interlocutorii să intre în contradicție cu ei înșiși Intenția duplicitară a întrebărilor plasează acest tip de ironie sub semnul disimulării, ambiguității și al proteismului Aceasta este cea mai cunoscută formă a ironiei a cărei premiză pornește de la o falsă naivitate suținută de seria problematizărilor și interogațiilor naive asupra lumii cu scopul de a revela adevărul Influența gândirii socratice și metoda sa interogativă ca și cale spre aflarea adevărului, o găsim dezvoltată, mai târziu, în lucrările teoreticienilor ironiei romantice [ ] Celălalt versant al conceptului descrie modelul ironiei retorice care vizează discursul și, are ca punct de plecare, sistemul retorico-stilistic elaborat de Quintilian ( ) care, tratează ironia ca figură de gândire înțeleasă ca dissimulatio, constând în a spune contrariul a ceea ce vrei să se înțeleagă: “Venons à l'ironie Je sais des écrivains qui, pour exprimer ce terme en notre langue, l'ont rendu par celui de dissimulation [ ] L'ironie donc; considérée comme figure, ne diffère pas beaucoup, quant au genre, de l'ironie considérée comme trope; car, en l'une et en l'autre, il faut toujours entendre le contraire de ce qu'on y dit [ ] Il s'agit de ces pensées que nous voulons qu'on devine sans le secours des mots Je n'entends pas par là le contraire de ce qu'on dit, comme dans l'ironie, mais quelque chose de caché et d'énigmatique, que l'on abandonne à la pénétration de l'auditeur” Lunga dezbatere consacrată ironiei de către Quintilian va sta la baza ulterioarelor dezvoltări ale conceptului din tratatul despre tropi a lui Dumarsais ( ), în sistemul retoric al lui P Fontanier, în dezbaterilor reprezentanților școlii franceze R Barthes, G Genette, T Todorov, în dicționarului de poetică a lui Morier sau în concepţia formaliștilor de la Liège (Grupul μ ) [ ] De la jumătatea secolului XX se resimte trecerea de la funcția retorică a ironiei (văzută doar ca marcă stilistică) spre o nouă abordare, una mai modernă, în care mecanismul ironiei e văzut ca o strategie discursivă ce oferă deschiderea spre o semantică ambiguă Acest mecanism e susținut de procedeul antifrazei, perifrazei, litotei, emfazei, eufemismului, hiperbolei, oximoronului, metaforei care fac posibilă extinderea lui asupra întregului text determinând generarea semnificațiilor multiple Pasajul de la ironia retorică, idealistă sau refelexivă spre cea modernă e accentuat și de faptul că, destinul ei are “un nod de legătură” cu teoriile deconstructivismului limbajului și al sensului indisociabil legat de numele lui G Poulet, Paul de Man și J Derrida [ ] În linie dreaptă, cariera ironiei, cunoaște actualmente o nouă manifestare - trecând dincolo de pragul orientărilor semioticii și ale pragmaticii - care o proiecteză exclusiv ca un fenomen semantic, direcție pe care o vom susține de-a lungul lucrării noastre Linda Hutcheon aduce contribuții foarte importante cu privire la înțelegerea ironiei ca practică discursivă sau strategie textuală deschizând, astfel, drumul către o semantică a ironiei Ecuația ironiei, în viziunea cercetătoarei canadiene, reconciliază ironia atitudinală/ filosofică cu variant ei retorică, dar include și interpretul, căruia îi revine rolul de a-i atribui sensurile multiple, mai exact conținutul semantic neexprimat direct, dar existent în intenția autorului Ironia nu trebuie privită ca un trop izolat, ci ca “discursive practice or strategy”, mai exact trebuie înțeleasă ca un fenomen semantic complex care poate funcționa local (pe fragmente de text) sau global (cuprinzând textul în anasamblul său) În capitolul Modeling meaning The semanctics of irony ( : - ) autoarea sugerează să nu privim/tratăm ironia ca un trop izolat, pasiv în formula binară sau/sau (sensul de suprafată, literal ca opus celui de profunzime, metaforic), ci să găsim o metodă operativă în a identifica “how irony works or happens” “Soluția” semantică a cercetătoarei merge înspre a vedea sensul ironic ca unul integrativ cumulând, simultan, cele trei caracteristici semantice majore ale sale: strategia relațională, inclusivă și diferențială: Ironia este o strategie relațională, în opinia autoarei, în sensul că operează atât între cele două nivele de sens (ces spus și cel nespus ca opus celui dintâi/ direct și indirect), dar și între subiecți/ persoane (aflați în diverse ipostaze ironiști, interpreți, ținte) Regândind standardul semantic al ironiei, L Hutcheon adaugă în acest punct, că idea că sensul ironic este unul relațional ca rezultat al înnodării sensului “literal” cu cel “figurat”, fiecare dintre acestea există numai în relație cu celălalt Astfel sensul “literal” nu trebuie respins pentru zărirea la sensul “ironic” textual, pentru că înțelesul ironic este “ simultaneously double” Numai această mișcare/oscilație dintre cele două planuri de sens fac posibilă imaginea Ironia este o strategie inclusivă deoarece, mecanismul ironiei, manifestă similarități/ înrudiri cu cel al metaforei și al alegoriei Precizarea autoarei este că modelul semantic al ironiei este definit de relația de diferență (“relation of difference”) care, nu e similar cu relația de similaritate (“relation of similarity”) care e specific modelului metaforic Din punct de vedere semantic și modelul alegoric e unul bivocal/ bideimensional fiind construit pe coexistența celor două planuri de sens, dar tehnica ironiei oferă o deschidere mai mare spre sensuri multiple decât alegoria Ironia este o strategie diferențială deoarece, chiar dacă, ea aparține aceleași familii semantice cu a metaforei și a alegoriei, ironia are o structură semantică diferită decât metafora Pe de o parte, ceea ce râmâne comun mecanismului ironic și cel metaforic este semanticitatea multiplă, adică aduc împreună mai multe sensuri pentru a crea un compozit, unul diferit și interdependent De cealaltă parte, în optica autoarei, alegoria ajunge să fie considerată “the supremely ironic mode” ( : ), lucru datorat unei similarăți bazice în structura semantic a celor două forme: “it is the unsaid that is usually referred to as the “ironic” or the “allegorical” meaning, thereby implying that the said and the unsaid are indeed separable” Ironia și principiul contrastului Punctele de vedere examinate mai sus ne-au servit la semnalarea faptului că, în general, ele nu sunt contradictorii, ci complementare, toate conlucrând spre a pune într-o nouă lumină esența fenomenului ironic în plan discursiv Acest “usage moderne” al ironiei devine, în perspectiva noastră, un principiu activ, fundamental de creare și generare a sensului/ a noi sensuri textual- poetice, lucru pe care îl vom valida în analiza unor pasaje textual relevante pe care le-am selectat din Țiganiada de I Budai Deleanu, prima epopee a literaturii române Am reținut, însă, o constantă privitoare la mecanismul de producere al actului ironic care antrenează imagini grupate în jurul polilor contrastivi Încă din , ilustrul lingvist E Coșeriu, circumscriind metaforicul primar plaseză “identificarea între contrarii” chiar în inima creației metaforice din limbaj înțeleasă ca o “cunoaștere prin imagini” care pot crea efete de sens ironic: “Ne aflăm în prezența a ceea ce, într-un sens foarte amplu, numim metaforă, pe care n-o înțelegem ca fiind o simplă transpunere verbal, o «comparație prescurtată», ci expresie unitară, spontană și imediată (adică, fără nici un «ca» intermediar) a unei viziuni, a unei intuiții poetice care poate implica o idenificare momentană a unor obiecte diferite (cap-dovleac), sau o hiperbolizare a unui aspect particular al obiectului (ca în cazul lui medved', «cel care mănâncă miere» pentru a desemna ursul , în limbile slave) și chiar o identificare între contrarii, «absurdă» din punct de vedere logic, dar cu semnificat și efect evident ironice, în anumite situații, cum ar fi cazul lui negru-blond sau în cazul când un gras este numit slab sau un bătrân e numit tinerel” (Coșeriu : ) Metafora și efectele de sens ironic Investigând discursul/ textul din perspectivă coșeriană, interesul nostrum particular se îndreaptă asupra funcțiilor de sens ale metaforelor care se produc tocmai prin identificare și întrepătrunderea celor două contraste care se atrag creând imagini identificatore pentru lumea imaginară a Raiului configurată în textul nostru suport Demersul nostru a încercat să caute ‘tehnici' de analiză compatibile cadrului nostru conceptual și, mai ales, cu teoria articulării sensului textual din lingvistica integrală Astfel, procesul de căutare a sensului textual se va desfășura în două trepte pe care le schematizăm astfel: Treapta I: Depistarea primară a mecansimului metaforic în constituția textului (acolo unde există o incongruență producătoare de sens prin întâlnire a două contrarii) Treapta II: Identificarea funcțiilor textuale ale metaforelor - care pot produce efecte de sens ca ironia - și a palierului de sens la care funcționează acestea Pătrunzând în lumea sensului poemei noastre, observăm că lumea Raiului, pare să se definească, în primul rând, printr-un princiupiu al contrastului, Găsim, așadar raiul comic al Sfântului Spiridon care nu pare a fi foarte departe de raiul lui Parapanghel descris în relatarea călătoriei sale extramundane deoarece ambele sunt concepute în registru comico-ironic: “Știind el foarte bine că, afară/ De ceata îngerească pânditoare/ Ce pregiur a toată lumea zboară/ Sânt Ilie, prorocul, încă are/ Asupra lui pază foarte bună/ Și unde-l zărește acolo detună” (I, ) “Pentru Ilie proroc este un crezământ între țărani cum că el îmblă cu căruța sa de foc pe nuor când tună și, dacă oblicește undeva pe diavol îndată-l fulgeră De-acolea a luat și poetul nostru aceste, fiiindcă el în toate urmează socotințele de obște ale norodului, cum au făcut și Omer Dar în lucruri ca aceste, nice să cuvine a face almintre, căci apoi nu ar fi poveste de obște “ (M Perea, nota , p ) Se poate observa că, în fragmentul textual de mai sus, poetul își plăsmuiește îngerii pierzându-și, parcă, latura divină și reducându-i la condiția umană În interiorul unității metaforice “ceata îngerească pânditoare” articularea sensului este structurată pe juxtapunerea contrariilor din sfere semantice diferite: divin, abstract vs uman, concret Glisarea de la abstract spre concret are ca efect difuzarea unei imagini hazlii a îngerilor vii, zburători, puși în situația comică de a apăra văzduhul de posibilii inamici Mecanismul ironic face trecea de nivelul semnificatului primar deschizând accesul la monada sensului profund, care vizează punerea la îndoială a dogmei privind reprezentarea creștină a îngerilor și a sfinților Sensul se întrupează prin activarea unor interferențe între universul de discurs al fanteziei (în teremeni coșerieni) cu un alt univers de discurs (cel al credinței, de pildă) facilitând restabilirea congruenței în discurs Abordând o problemă destul de delicată: raportarea omului la îngeri sau sfinți, minunatul Budai Deleanu pune la temelia cărții lui încetarea în a ne imagina portretul îngerului ca viu, vesel, păzitor judecat după criteriile noastre imperfecte Lumea îngerilor este o via sacra, ei au trupuri nemateriale, nu pot fi văzuți și ocupă “intervalul” dintre Dumnezeu și om pe care A Pleșu ( : ) îl numește “spațiul credinței”: “Ori tocmai spațiul acestui interval este spațiul credinței, spațiul unei posibile întâlniri dintre cer și pământ În acest interval se mișcă îngerii…” (Pleșu : ) Lanțul efectelor de sens ironic continuă, mai ales, în metatext prin comentariile explicite ale personajului imaginar M Perea văzute ca un procedeu de “mise en abyme” Viziunea desacralizării transcendentului este conturată prin figurarea Sfântului Ilie complet antropomorfizat ca stăpân al ploilor, furtunilor, al tunetelor În centrul acestei imagini stă metafora “căruța sa de foc” activată prin asocierea contrastantă a unui termen concret “căruța” (obiect profan) și a unui termen abstract “foc” (ca manifestarea a imuabilului) Înarmarea lui cu un “car de foc”, primit de la Dumnezeu și învestit cu puterea lui de a vâna diavolul cu un fulger presupune, la un prim nivel al imaginarului, “răsturnarea” pe orizontală a sacrului Dinamismul semantic spre un plan discursiv profund e întreținut de artificiul ironic, care face trimte la credințe străvechi, superstiții - ridicole uneori- înrădăcinate, mai ales în societățile primitive Acest tip de reportare a omului la sfinți este discreditată de poet deoarece e redusă la o simplă rătăcire/limitare a acelora aflați la o primă treaptă de ridicare spirituală În aceeași direcție se încadrează și mostra de text care urmează: “Sân-Spiridon prin întâmplare/ Din Rai privind, să mai vadă/ Ce fac muntenii «Au, vaileo!» tare/ Strigă înspăimântat, iar o grămadă/ De sfinți ce cântă psalmi ș-antifoane/ L-întrebară: «Ce-ți e Spiridoane?» [ ]/ «Ian căutați/ Cum o prădează turcii spurcați! »/ Toți sfinții mirându-să priviră/ La mulțimea taberei păgâne” (IV, - ) Șansele supraviețuirii sacrului sunt anulate, și aici, prin imaginea dialogului colocvial dintre trimișii cerului, dialog construit după un model analogic lumii fenomenale În plan semantic, structura dialogului dintre interlocutorii referențiali este organizată pe variația registrelor colocvial și cel ironic pe care o considerăm declanşatorul tensiunii interne a textului Astfel, putem spune că acesta figurează ca o contradicţie: pe de o parte, intruziunea interjecțiilor affective “au!”, “vaileo!”, “ian!” (cu detereminatorul verbal “strigă”) amplifică percepția auditivă prin imaginea unei văicăreli derizorii a Sfântului Spiridon, de cealaltă parte, interogația directă “Ce-ți e Spiridoane?” captează reversul de sens ironic printr-o formă de distanțare enunțiativă al cărei efect se extinde asupra întregului fragment Așadar tiparul lumii instituit după un principiu 'sintactic 'nu cunoaște o scindare ontologică, modelul referențial este analog universului cotidian care înconjoară ființa umană Modalitățile și strategiile textuale devin astfel, “puncte de suținere” a caracterului concret al imaginii, a “intensificării percepției” conlucrând spre finalitatea plasticizantă a instituirii sensului discursiv Organizarea sensurilor poetice continuă printr-o nouă dezvoltare imagistică a dialogului dintre comentatorii imaginari ai textului Cocon Idiotiseanul, Onochefalos și Cocon Musofilos: “Minunat lucru spune aici poetul, care cu nevoie este de a-l crede, căci cum au putut el să știe ce-au făcut și ce-au vorbit sfinții în rai? C Idiot a) Și mie așa-mi pare, vere! Dar nice poetul are de vină dacă au aflat așa scris Onoch b)Acestea trebuie să se înțăleagă poeticește și într-acel chip cum povestește Omer că s-au sfătuit zeii în ceriu, unii să ajute pe elini [ ] Poeticul nostru fiind creștin n-au putut să pomenească de zeii păgânești și să le deie vreo putere; pentru aceasta au pus la lucrare sfinții creștinești Însă aceste să înțăleg, cum am spus poeticește și alegoricește” Cocon Musofilos (nota , p ) Acest dialog, imaginat ca o reflecție asupra textului însuși, este construit pe supralicitarea registrului colocvial inserat cu structuri sintactice populare, construcții exclamative sau clișeele lingvistice a căror contribuție nu se reduce numai la nivel formal Considerăm că seria acestora este o sursă a dinamismului semantic stabilând o conexiune relaționară între cele palierul primar de sens și cel profund, ambele rămânând active Astfel, unitățile minimale de sens metaforic “Minunat lucru spune poetul ”, “ ce-au făcut și ce-au vorbit sfinții în rai”, “Și mie așa-mi pare, vere!” încorporează tehnica ironiei ( dar efecte umoristice!) având funcția de ambiguizare a sensului discursiv În replica personajului Musofilos, prin ocurența, deloc întâmplătoare a lexemelor (sau a 'unităților de limbă' în sens coșerian) “poeticește”, “alegoricește” (prin repetare aceste devin elemente-cheie) se produce dezambiguizarea semantică la nivel global Prin tehnica dialogică, susținută metaforic, acest microtext se edifică într-un dezacord față de închipuirea greșită a îngerilor și a sfinților ca niște duhuri care se plictisesc în rai și, ca să-și alunge plictiseala, coboară să rezolve problemele oamenilor, iar raiul nu e un loc unde sfinții cântă la harfă “psalmi și antifoane” Soluția poetului și a a doctorului în teologie, Budai-Deleanu, e una mult mai simplă: nu imaginarea subiectivă a ființelor angelice, ci rugăciunea profundă stă la baza dezvăluirii/ revelației lui Dumnezeu Mai simplu, poetul face o pledoarie pentru a conștientiza că sensul lui Dumnezeu nu va fi găsit în/prin imaginile privitoare la divinitate “imprimate” în minte, ci în bucuria pe care o simți pe durata rugăciunii sincere care izvorăște din inimă Concluzii și perspective Prin studiul de faţă, am dorit să adăugăm cercetărilor anterioare dedicate Țiganiadei o abordare inedită care ia în calcul re-evaluarea acesteia din perspectiva dinamicii instituirii sensului; deci am luat în vedere doar textul fără a ne raporta la biografia poetului Așadar, pornind de la “stelele cardinale” integraliste mai sus prezentate, am propus schimbarea perspectivei de interogare asupra scrierii delene încât aceasta să intre într-o lumină nouă, una mai modernă, a re-ceptării Această perspectivă modernă de investigație a texului 'poetic' din prisma lingvisticului ia în calcul m e t a f o r a i n t e g r a l i s t ă care este tocmai centrul poeticii antropologice și culturale (în sens larg) concepută de Mircea Borcilă De pe pozițiile acestei (noi) poetici, fundamentată pe bazele teoretice ale lingvisticii (textuale) coşeriene, am căutat soluții noi de investigație a textului 'poetic' care să valideze valențele hermeneutice ale concepției integraliste asupra metaforei După cum am văzut mecanismul ironic, analizat dincolo de etapa lui retorică, poate opera pe două niveluri de sens: un nivel primar, de suprafață (literar) și un nivel secundar (metaforic) și implicit în plan secund, deci semnificația ultimă a discursului ironic rezidă tocmai din suprapunerea celor două nivele de sens BIBLIOGRAFIE *** Caietele simpozionului Ioan Budai Deleanu -Ţiganiada azi, coord Irina Petraş, Cluj-Napoca: Casa cărţii de ştiinţă, *** Dicţionar conceptual al lingvisticii integrale, Centrul de studii integraliste, Cluj –Napoca, *** Grupul μ, Retorică generală, Bucureşti: Univers, BORCILĂ, M ( ), “Opera lui Coșeriu a învins deja veacurile”, în “Contrafort”, nr - ( - ) BORCILĂ, M ( - ), “Lingvistica integrală şi fundamentele metaforologiei”, în “Dacoromania”, an VII-VIII, - , pp - BUDAI-DELEANU, I ( ), Opere, Bucureşti: Academia Română, Fundaţia Naţională pentru Ştiinţă şi Artă BUTA, V ( ), Formele poetice ale ironiei, Universitatea “Petru Maior”, Târgu Mureș (teză de doctorat) CERVANTES, M ( ), Don Quijote de la Mancha, București: E D P COȘERIU E ( ), “Creația metaforică în limbaj”, în Coşeriu COSERIO, E ( ), Lingüistica del texto Introduccíon a la hermenéutica del sentido, Editión, anotación y estudio previo de Óscar Loureda Lamas, Madrid: Arco-Libros COȘERIU, E ( ), Omul şi limbajul său Studii de filozofie a limbajului şi lingvistică generală, Iaşi: Editura Universităţii “Alexandru Ioan Cuza” DAN, S ( ), Semantica textemelor româneşti Abordare în perspectivă integralistă, Universitatea “Babeş-Bolyai”, Cluj-Napoca (teză de doctorat) De MAN, P ( ), “The Concept of Irony”, în Aesthetic Ideology, Minneapolis: University of Minnesota Press FANACHE, V ( ), Caragiale, Cluj-Napoca: Dacia FICHTE, J ( ), Destination de l'homme, traduit de l'allemagne par M Molitor, Paris: Montagne FONTANIER, P ( ), Figurile limbajului, Bucureşti: Editura Univers HEGEL, G W F ( ), Prelegeri de estetică, Vol I, Bucureşti: Editura Academiei HUTCHEON, L ( ), “Ironie et parodie: stratégie et structure” în “Poétique”, nr (nov ), , pp - HUTCHEON, L ( ), “The Complex Functions of Irony” în “Revista Canadiense de estudios hispánicos”, vol XVI, , Invierno, , pp - HUTCHEON, L ( ), Irony's Edge The theory and Politics of Irony, London & New York: Routledge JANKÉLÉVITCH, V ( ), Ironia, Cluj-Napoca: Dacia KIERKEGAARD, S ( ), Opere I Din hartiile unuia încă viu Despre conceptul de ironie, cu permanenta referire la Socrate, București: Humanitas LOUREDA, Ó ( ), “Despre opera lui Eugen Coșeriu Óscar Loureda în dialog cu Eugenia Bojoga” în “Contrafort”, nr , LESOVICI, M D ( ), Ironia, Iași: Institutul European MUEKE, D C ( ), Irony and the Ironic, New York: Methuen PETRESCU, I Em ( ), Studii despre Ion Budai-Deleanu, Cluj-Napoca: Casa Cărţii de ştiinţă PLEȘU, A ( ), Despre îngeri, București: Humanitas QUINTILIEN, M F ( ), De L'institution oratoire, livre IX, Chapitre II, în Quintilien et Pline le Jeune: oeuvres complètes; avec la traduction en français [et] publiées sou la direction de M Nisard, Paris: Académie Française RORTY, R ( ), Contingent, ironie, solidaritate, București: All Educational SCHOENTJES, P ( ), Poétique de l’ironie, Paris: Seuil COȘERIU, E ( ), Lecții de lingvistică generală, Chișinău: ARC Daniela Filip (n ), profesor de limba și literatura română la Colegiul Național Pedagogic ”Gheorghe Lazăr”, Cluj Napoca Doctorand al Universității ”Babeș-Bolyai” ,Cluj-Napoca, domeniul Filogie (specializarea Studii lingvistice), sub coordonarea prof univ dr Mircea Borcilă Domenii de interes: lingvistică textuală, poetică antropologică, studii literare Studii publicate: – participare la Simpozionul național de didactic limbii și literaturii române, ANPRO, ediţia XII, Cluj-Napoca cu lucrarea: ”Apărarea sensului literal Aplicaţii pe textul alegoric Ţiganiada de I B Deleanu” - participare la Colocviul internaţional: Limba română - abordări tradiţionale şi moderne, Fac de Litere, U B B cu lucrarea ”Metafora şi evocarea intertextuală în Levantul de Mircea Cărtărescu” – ”Metafora în semantica textului alegoric”, în Studii umaniste şi perspective interculturale, Târgu- Mureş, Editura Universităţii „Petru Maior”, Târgu-Mureş, , ISBN, - - - - – participant la Sesiunea de comunicări ştiinţifice a masteranzilor şi a doctoranzilor a Fac de Litere, U B B cu lucrarea ”Metafora ca unitate minimală de sens la I B Deleanu” - recenzie: Fascinaţia numelui – studiu al creaţiei lexico-semantice şi stilistice - Dorin N Uritescu, Editura S A I S, , în „Verso”, nr , an , decembrie, – Participare la simpozionul national “Ion Budai Deleanu ” cu articolul: „Metafora ca unitate minimală de sens Analiza cânturilor X-XI, Ţiganiada, I B Deleanu”, în „Caietele simpozionului I B Deleanu ”, Casa Cărţii de Ştiinţă, Cluj-Napoca, coord Irina Petraș – ”Metafora ca model minimal al semanticii textului poetic (în tipurile de text alegoria şi parabola)” în vol colectiv "Teze şi antiteze ale actualităţii", Infodata, Cluj-Napoca – ”Studiu despre modernismul European”, în vol colectiv „Repere ale exegezei contemporane”, Argonaut, Cluj - Napoca – ”Proza scurtă a lui Marin Preda”, în vol colectiv „Repere ale exegezei contemporane”, Argonaut, Cluj- Napoca Drd Daniela Filip Litere, U B B Cluj-Napoca 